Ipepa Lama Xosa

laveki-mbini.

Isigidimi Sama-Xosa

Pambili nto zak’wetu! Lihlaulelwa 10s. ngonyaka kwase kuqaleni

Vol XIV.

LOVEDALE, SOUTH AFRICA, SEPTEMBER 1, 1881.

No. 181.

Isigidimi Sama-Xosa.

*NGOM-VULO, SEPTEMBER* 1, 1884.

ABATEMBU NO MR. LEVEY.

U Mr. Charles J. Levey, oyimantyi yase Cala Ebatenjini, ubevakala kulo lonke ukuba yimantyi entliziyo isekunyuseni abantsundu, oyincedise yonke imizamo yokubakupa kwindibongo yobudenge abakubo. Ngo July ofileyo sifumene incwadi ka Daniel Zondiwe owenze imigudu yokubonisa ukuba akayiyo into ebelicinga ukuba uyiyo ilizwe ; watsho wabalula izinto ezibange ukuba atsho. Lencwadi asiyingenisanga ngenx’ enokuba sasikolwa bubunyaniso benteto yayo : sati sova kwanga Batembu (nga Batembu siquka bonke abamele elo lakwa Tato) ukuba lento iyiyo asiyiyo sinina. Sisiva kanjako ukuba umoya weqela elitile kwelo lakwa Hala asinguwo obonisa ukuba abantu bo- nwabile. Yabe ke lento yokuti amanzi ebila uwasibekele ukuba kungabi sapuma m’punga imelwe kukwenzakalisa imbiza apekwe ngayo. Siyingenise ke incwadi ka Daniel Zondiwe ne Qela lake ukuba bak'upe lonioya ungapakati kwabo, ze kanti baya kuxola. Ibonakele ke lonteto ibange incwadi ezininzi ezibonakala kwelipepa lanamhla ezibonisa ukuba lo Zondiwe akateti gameni lomzi; eli Qela lake lincinane ngokudelekileyo. Ababaleli abakanyeza u Zondiwe abatsho ukuti imicimbi Yasebatenjini iyaldutisa, kodwa babonisa ngohlobo olungashiyi matanda ukuba oku akusuki kum’fo ka Levey oyinto abesoloko eyiyo kakade—engontliziyo inga omnyama anganyuka. Tina asimangaliswa kukufuniana u Mr. Levey enentsliaba ezinjengo Zondiwe ne Qela lake kuba wonke umntu ozama ukwenza ubulungisa emelwe kudibana nentshaba. Waka wati u General Gordon ukuba unga ungakolisa yonke into engumntu umkondo wako wowufumana uligo- so-goso, kanti xa uquba ngokonkwintshane lwako nokuba ziyakuvukela intsliaba zako unotutuzelo ngapakati lokuba akonanga nto. ' Siyatemba ukuba ubungqina obutsha obunikelwa yinto eninzi yababaleli ngobuhlobo buka Mr. Levey buyakulikutaza elonene ukuba liyinyatele ngobugantsula indlela ekade liyihamba—yobugwebi—le ibange ukuba abe yintanda kwabo abongameleyo.

Lunye uncedo lwencwadi ka Zondiwe ku Mr. Levey. Iyakumkumbuza ukuba unabamtiyileyo apo Ebatenjini abayakuze bagcobe mhla bafumene isizatu sokumgiba. Kanti ke asinto imnandi ukuba igama lomntu libe yindaba esemlonyeni. Emva kwezinteto ke siyatemba ukuba u Zondiwe nabo acinga kunye nabo, kunye nabahlobo abaninzi baka Mr. Levey baya kubuyela emisebenzini yabo besiva ukuba bayifeze kakuhle imfazwe abebeke bayilwa. Asinakutembisa ukuba sobuya sishicelele ncwadi ke ngalo mcimbi.

I BLUE BOOK YABANTSUNDU YE 1883.

Singa singaqala ngokubakumbuza abafundi betu ukuba i Blue Book ligama lencwadi esakuti ishicilelwe ngu Rulumente exela kuyo into azibonayo, exelela amadoda acebisana nawo xa amisa imiteto. Eligama zibizwa ngalo ezincwadi zilifumana ngesizatu sebala lamapepa ezibotshwa ngawo. Kodwa ke selisuke laligama lokubiza incwadi yakomkulu yoluhlobo siza

kuteta ngalo. Banga abafundi betu bonke bangaligcina eligama lokuti, “ Blue Book,” bayiqonde into esiteta yona ngalo.

Kekaloku kuko umteto wokuba Umpatiswa micimbi yabantsundu makashicilele incwadi yonke iminyaka aze loncwadi ayibeke pambi kwamalungu e Palamente; awaxelele into ebeziko pakati kwaba ntsundu ukonwaba nezikalazo zabo; ukusinga kwabo pambili nokuba babuya ngomva, nokuba yintonina enye ayibonayo elunge nabo engaba zindaba emadodeni.

Sibe sifunda i Blue Book yalo nyaka udluleyo, sabulela umfo ka Noble osincede ngokusibeka emkondweni wokuyi fumana. Sifuna ukubeka amanqakwana atile pambi kwabalesi *Sigidimi* ngendawo ezitile esizibone kuyo, nesingazibonanga kuyo, ezifike emxelweni xa sifundayo. Ukuba abalesi baya kunyamezela siya kwenza amapepa nokuba mane mahlanu, silinge kodwa ukuwenza mafutshane. Pambi kokuquba masiti, Umpatiswa micimbi yetu uya atumele ezimantyini zendawo ngendawo ukuba zimqubele okwezitili zazo; zize zona zicele kumagosa onke apantsi kwazo anokuzinceda, ezinye zitumele nakuba fundisi. Kule i Blue Book sifumana iyileyo imantyi itulula okupakati kwayo ngolilobo ebazi ngalo abantsundu namanye amagosa ezifikisela. nabafundisi abatile bequba okwabo. Ubukulu bencwadi leyo bukumakulu omabini amapepa, ngokoke, boqonda abafundi betu ukuba siza kubaqaulela amagqabi ambalwa xa sitembisa amapepa amane namahlanu.

Indawo yokuqala esinga singayipaula namblanje kukuba inkoliso yabantu ababala kule ncwadi bateta ngento abazina- kanayo, ezikoyo. Mncinane lwamoya owaka wabanga ukuba sizikalale i Blue-Book, ababefumane bavutuze nje ababalisa ngati, bati siteta into esingazanga sazicinga. Nanamhla noko iseko intsalela yezo mini, engaba mhlaumbi ibangelwa kukungazi okunene. Sifumana omnye umfo umntu obaqobisileyo abantsundu, nabayama kuye, esiti, “ Abantu abantsundu abakange bazise sikalazo kum, kengoko ndigqiba kwelokuti baxolisiwe yintlalo yabo.” Lomfo wenjenje ukuteta sike sacanda esitilini sake kutsha nje, malunga nelixa ati abantsundu abazisanga zikalazo *kuye.* Kute sisahamba emva kwenqwelo yomfo ontsundu, isiya kuwela intlambo, kwafika Ilawo elibubasitile, lati, ‘ Yini! upi umkokeli wale nqwelo ? ndiyayibamba.’ Ute umbexeshi, ‘ Nanku umkokeli enqweleni, ebesapose intambo kuba indlela intle kungeko mzi sikufupi nawo.’ Yaye ke idolopu ekufupi kulendawo ingapezu kwemayili ezilishumi. Lite eli Lawo, ‘ Imantyi yalapa iti xa umntu aza kuwela intlambo nokuba ujika edilayini makabambe intambo, ndiyakubamba ngoko, ungade uzikulule ngesheleni ezintlanu.’ Umnini nqwelo lifumane lamya, lase likwela ehasheni Ilawo lisiti, ngoku ndiya kwa Mantyi. Ute akubona oko wase eyirola. Site tina, Hayi liyeke liye, kuze kucaca inyaniso, wapendula ngeliti yena, “ Hayi mhlobo wam, iyile Mantyi nje akuko nto isaya kutetwa kum ndingumntu omnyama, xa sendisiwe ndimelwe kugwetywa. Fanukuba wena wenza ukuba ungazi,” utsho okunene wazirola ezosheleni. Ukutsho ke asiteti kona ukuba lomantyi inje ngokuxela kwalo mfo; indawo esiteta yona yeyokuba akuko kuyitemba kwabantsundu, nokuba bane sikalazo abangefumane basise kuyo. Ewe siyazi ngokuqinisekileyo ukuba abantsundu bezo zigama abaxolisiwe yintlalo yabo, noko yona iba kunjalo, noko nabo bangade